“สุเชษฐ์” มอง SET ทดสอบ 1,700 จุด คัด 13 หุ้นน่าลงทุน
“สุเชษฐ์ สุขแท้” คาดว่า SET มีโอกาสขึ้นไปทดสอบแนวต้าน 1,700 จุด คัด 13 หุ้นน่าลงทุนได้แก่ PSL, KKP, CRC, SCC, SAWAD, MAKRO, CPALL , GLOBAL, BBL, KBANK, SCB, TTB,TISCO
“สุเชษฐ์” คาด SET ทดสอบแนวต้าน 1,700 จุด คัด 13 หุ้นน่าลงทุน
10 ม.ค. 2566

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ (10 ม.ค. 66) คาดว่า SET สัปดาห์นี้เคลื่อนไหวอยู่ในกรอบแนวรับที่ระดับ 1,675 จุด และให้แนวต้านแรก 1,700 จุด หากผ่านได้ลุ้นแนวต้านถัดไป 1,713 จุด แต่ระหว่างวันนี้คาดดัชนีจะเคลื่อนไหวบริเวณ 1,685 จุด
สำหรับกลยุทธ์การลงทุน แนะนำ บริษัท พรีเชียส ชิพปิ้ง จำกัด (มหาชน) หรือ PSL ให้แนวรับที่ระดับราคา 15.30 บาท ส่วนแนวต้านที่ระดับราคา 17-17.50 บาท ตามด้วย ธนาคารเกียรตินาคินภัทร จำกัด (มหาชน) หรือ KKP ให้แนวรับที่ระดับราคา 74 บาท ส่วนแนวต้านที่ระดับราคา 78 บาท ต่อมา บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ให้แนวรับที่ระดับราคา 45.75 บาท ส่วนแนวต้านที่ระดับราคา 48.50 บาท
ขณะเดียวกัน บริษัท ปูนซิเมนต์ไทย จำกัด(มหาชน) หรือ SCC ให้แนวรับที่ระดับราคา 338-340 บาท ส่วนแนวต้านที่ระดับราคา 360-358 บาท และบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ให้แนวรับที่ระดับราคา 52 บาท ส่วนแนวต้านที่ระดับราคา 55.75 บาท
นอกจากนี้แนะนำหุ้นกลุ่มพาณิชย์ ที่มองว่าน่าจะโดดเด่น ได้แก่ บริษัท สยามแม็คโคร จำกัด (มหาชน) หรือ MAKRO ถัดมาบริษัท ซีพี ออลล์ จำกัด (มหาชน) หรือ CPALL และบริษัท สยามโกลบอลเฮ้าส์ จำกัด (มหาชน) หรือ GLOBAL รวมถึงหุ้นกลุ่ม ICT และโรงพยาบาล
ส่วนหุ้นกลุ่มแบงก์มองว่ายังอยู่ในทิศทางบวก ได้แก่ ธนาคารกรุงเทพ จำกัด (มหาชน) หรือ BBL, ธนาคารกสิกรไทย จำกัด (มหาชน) หรือ KBANK, บริษัท เอสซีบี เอกซ์ จำกัด (มหาชน) หรือ SCB, ธนาคารทหารไทยธนชาต จำกัด (มหาชน) หรือ TTB และบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO
 